Le Mespris de la vie et consolation contre la mort/« Celuy ne s’aime point qui sur la terre immonde »
# Le Mespris de la vie et consolation contre la mort/« Celuy ne s’aime point qui sur la terre immonde »

### LXXXIII.

Celuy ne s’aime point qui sur la terre immonde Voudroit vivre eternel, se privant, inhumain, De l'aimable douceur de ce bien souverain Que DIEU fait aus Esleus gouster en l'autre monde :

Tel homme ne croit point une vie seconde, Ou la doit desirer, s'il ne la croit en vain : Scachant bien que le fil de nostre àge incertain N'a point tant de douceur, que de fiel y redonde

Personne ne peut vivre affranchi de peché, Davantage forfait le plus tard depesché ; Tousjours la longue vie, est de toute la pire.

Donc comme JESUS-CHRIST voulut mourir pour toy Veuilles mourir pour luy, quiconque ne desire De mourir pour son DIEU n'a constance ny foy.

